CELEX: 62020TA0265
Language: el
Date: 2021-12-01 00:00:00
Title: Υπόθεση T-265/20: Απόφαση του Γενικού Δικαστηρίου της 1ης Δεκεμβρίου 2021 — JR κατά Επιτροπής [Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με την προφορική δοκιμασία διαγωνισμού – Μερική απόρριψη του αιτήματος περί παροχής προσβάσεως – Μέθοδος στρογγυλοποιήσεως της βαθμολογίας – Συντελεστές σταθμίσεως των διαφόρων μερών και υπομερών της προφορικής δοκιμασίας – Απόρρητο των εργασιών της εξεταστικής επιτροπής – Κανονισμός (ΕE) 2018/1725 – Μερική κατάργηση της δίκης]

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/27
            
         
      Απόφαση του Γενικού Δικαστηρίου της 1ης Δεκεμβρίου 2021 — JR κατά Επιτροπής
      (Υπόθεση T-265/20) (1)
      
      (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με την προφορική δοκιμασία διαγωνισμού - Μερική απόρριψη του αιτήματος περί παροχής προσβάσεως - Μέθοδος στρογγυλοποιήσεως της βαθμολογίας - Συντελεστές σταθμίσεως των διαφόρων μερών και υπομερών της προφορικής δοκιμασίας - Απόρρητο των εργασιών της εξεταστικής επιτροπής - Κανονισμός (ΕE) 2018/1725 - Μερική κατάργηση της δίκης)
      (2022/C 51/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: JR (εκπρόσωποι: L. Levi και A. Champetier, δικηγόροι)
      
         Καθής: Ευρωπαϊκή Επιτροπή (εκπρόσωποι: D. Milanowska, C. Ehrbar και H. Kranenborg)
      
         Αντικείμενο
      
      Προσφυγή ασκηθείσα δυνάμει του άρθρου 263 ΣΛΕΕ με αίτημα την ακύρωση των αποφάσεων της Επιτροπής της 28ης Φεβρουαρίου 2020 και της 9ης Απριλίου 2020, βάσει των οποίων απορρίφθηκε το αίτημα της προσφεύγουσας περί παροχής προσβάσεως σε ορισμένα έγγραφα σχετικά με τον εσωτερικό διαγωνισμό COM/03/AD/18 (AD 6) — 1 — Διοικητικοί υπάλληλοι.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Καταργεί τη δίκη όσον αφορά τα αιτήματα της προσφεύγουσας για την ακύρωση των αποφάσεων της Ευρωπαϊκής Επιτροπής της 28ης Φεβρουαρίου 2020 και της 9ης Απριλίου 2020, καθόσον με τις αποφάσεις αυτές απορρίπτεται το αίτημά της περί παροχής προσβάσεως στη μέθοδο στρογγυλοποιήσεως της βαθμολογίας την οποία χρησιμοποίησε η εξεταστική επιτροπή του εσωτερικού διαγωνισμού COM/03/AD/18 (AD 6) — 1 — Διοικητικοί υπάλληλοι.
               
            
                  2)
               
               
                  Ακυρώνει την απόφαση της Επιτροπής της 9ης Απριλίου 2020, καθόσον με την απόφαση αυτή απορρίπτεται το αίτημα παροχής προσβάσεως στο έγγραφο που περιέχει τους συντελεστές σταθμίσεως των δύο μερών της προφορικής δοκιμασίας (συνέντευξη και δομημένη παρουσίαση) τα οποία προέβλεπε η προκήρυξη του εσωτερικού διαγωνισμού COM/03/AD/18 (AD 6) — 1 — Διοικητικοί υπάλληλοι, καθώς και των δύο υπομερών της συνεντεύξεως (επαγγελματική πείρα και ενδιαφέρον), τα οποία προέβλεπε επίσης η εν λόγω προκήρυξη διαγωνισμού.
               
            
                  3)
               
               
                  Καταδικάζει την Επιτροπή στα δικαστικά έξοδα.
               
            
         (1)  EE C 247 της 27.7.2020.